РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/50-19

12. март 2019. године

Б е о г р а д

З А П И С Н И К

40. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 11. МАРТА 2019. ГОДИНЕ

Седница је почела у 11,05 часова.

 Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Тијана Давидовац, Жарко Богатиновић, Милија Милетић, Огњен Пантовић, Радован Јанчић, Младен Лукић, Нада Лазић, Милорад Мирчић и проф. др Миладин Шеварлић, као и Звонимир Ђокић (заменик Јасмине Обрадовић), Золтан Пек (заменик Арпада Фремонда), и Љубинко Ракоњац (заменик Марјане Мараш).

 Седници нису присуствовали чланови Одбора: Јасмина Обрадовић, Арпад Фремонд, Марјана Мараш, Мирослав Алексић, Горан Јешић и Бранислав Михајловић.

Седници су присуствовали представници Министарства пољопривреде, шумарства и водопривреде: Жељко Радошевић, државни секретар, Данијела Милосављевић Остојић и Ненад Вујовић, помоћници министра, Ненад Доловац, директор Диреције за националне референтне лабораторије, Небојша Милосављевић, директор Управе за заштиту биља, Емина Милакара, директор Управе за ветерину, Тамара Бошковић, Управа за ветерину, Слађана Лукић, начелник Одељења биљног карантина, Лидија Ристић Матијевић, начелник Одељења за средства за заштиту и исхрану биља, Ивана Кецман, Одељење за средства за заштиту и исхрану биља.

Одбор је већином гласова (12 за, 1 против, 1 није гласао) усвојио следећи

 **Д н е в н и р е д**

1. Разматрање Предлога закона о изменама и допунама Закона о средствима за исхрану биља и оплемењивачима земљишта, који је поднела Влада (број 321-3546/18 од 20. новембра 2018. године), у појединостима;
2. Разматрање Предлога закона о изменама и допунама Закона о безбедности хране, који је поднела Влада (број 320-3545/18 од 20. новембра 2018. године), у појединостима;
3. Разматрање Предлога закона о изменама и допунама Закона о средствима за заштиту биља, који је поднела Влада (број 321-3544/18 од 20. новембра 2018. године), у појединостима;
4. Разматрање Предлога закона о изменама и допунама Закона о здрављу биља, који је поднела Влада (број 321-3543/18 од 20. новембра 2018. године), у појединостима.

Пре преласка на рад по утврђеном дневном реду Одбор је на предлог председника Одбора, већином гласова (11 за, 2 против, 1 није гласао), одлучио да обави обједињену расправу у појединостима о сваком Предлогу закона, а затим да се изјасни групним гласањем најпре о амандманима које је предлагач прихватио, а затим о амандманима које предлагач није прихватио.

Прва тачка дневног реда - Разматрање Предлога закона о изменама и допунама Закона о средствима за исхрану биља и оплемењивачима земљишта, који је поднела Влада (број 321-3546/18 од 20. новембра 2018. године), у појединостима;

Председник Одбора отворио је претрес у појединостима и констатовао да је на Предлог закона о изменама и допунама Закона о средствима за исхрану биља и оплемењивачима земљишта поднето 12 амандмана, а да Влада није прихватила ниједан.

Одбор је, на основу члана 156. став 3. Пословника Народне Скупштине, поднео Народној скупштини следећи

Извештај

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона o изменама и допунама Закона о средствима за исхрану биља и оплемењивачима земљишта.

 Одбор је одлучио да предложи Народној скупштини да **одбије** следеће амандмане:

- на члан 2. који је поднела народна посланица Гордана Чомић;

- на члан 2. који је поднела народна посланица Вјерица Радета;

- на члан 4. који је поднела народна посланица Гордана Чомић;

- на члан 4. који је поднео народни посланик Немања Шаровић;

- на члан 7. који је поднела народна посланица Гордана Чомић;

- на члан 21. који је поднела народна посланица Наташа Јовановић;

- на члан 21. који је поднела народна посланица Александра Белачић;

- на члан 22. који је поднео народни посланик Петар Јојић;

- на члан 22. који је поднео народни посланик Срето Перић;

- на члан 22. који је поднела народна посланица Љиљана Михајловић;

- на члан 27. који је поднео народни посланик Александар Шешељ;

- на члан 27. који је поднела народна посланица Гордана Чомић.

За известиоца Одбора на седници Народне скупштине одређен је Маријан Ристичевић, председник Одбора

Друга тачка дневног реда - Разматрање Предлога закона о изменама и допунама Закона о безбедности хране, који је поднела Влада (број 320-3545/18 од 20. новембра 2018. године), у појединостима;

Председник Одбора отворио је претрес у појединостима и констатовао да је на Предлог закона о изменама и допунама Закона о безбедности хране поднето 18 амандмана, а да је Влада прихватила четири амандмана народних посланика. Такође, председник Одбора је подсетио да су на претходној седници Одбора усвојена четири одборска амандмана сагласно члану 155. став 3. које је прихватио овлашћени представник Владе, а о чему је већ поднет извештај Народној скупштини.

Одбор је, на основу члана 156. став 3. Пословника Народне Скупштине, поднео Народној скупштини следећи

Извештај

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона o изменама и допунама Закона о безбедности хране.

 Одбор је одлучио да предложи Народној скупштини да прихвати следеће амандмане:

- на члан 1. који је поднела народна посланица Ружица Николић;

- на члан 13. са исправком, који је поднео народни посланик Маријан Ристичевић;

- на члан 28. који је поднео народни посланик Маријан Ристичевић;

- на члан 44. који је поднео народни посланик Маријан Ристичевић.

 Одбор је одлучио да предложи Народној скупштини да одбије следеће амандмане:

- на члан 1. који је поднела народна посланица Вјерица Радета;

- на члан 1. који је поднела народна посланица Наташа Јовановић;

- на члан 1. који је поднео народни посланик Никола Савић;

- на члан 2. који је поднео народни посланик мр Горан Чабради;

- на члан 2. који је поднео народни посланик Срето Перић;

- на члан 3. који је поднео народни посланик Маријан Ристичевић;

- на члан 3. који је поднео народни посланик Александар Шешељ;

- на члан 9. који је поднео народни посланик Маријан Ристичевић;

- на члан 12. који је поднео народни посланик Томислав Љубеновић;

- на члан 20. који је поднео народни посланик Зоран Деспотовић;

- на члан 29. који је поднео народни посланик Маријан Ристичевић;

- на члан 42. који је поднео народни посланик Маријан Ристичевић;

- на члан 43. који је поднела народна посланица Санда Рашковић Ивић;

- на члан 44. који је поднела народна посланица Санда Рашковић Ивић.

 За известиоца Одбора на седници Народне скупштине одређен је Маријан Ристичевић, председник Одбора.

Трећа тачка дневног реда - Разматрање Предлога закона о изменама и допунама Закона о средствима за заштиту биља, који је поднела Влада (број 321-3544/18 од 20. новембра 2018. године), у појединостима;

Председник Одбора отворио је претрес у појединостима и констатовао да је на Предлог закона о изменама и допунама Закона о средствима за заштиту биља поднето 9 амандмана, а да Влада није прихватила ниједан.

Одбор је, на основу члана 156. став 3. Пословника Народне Скупштине, поднео Народној скупштини следећи

Извештај

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона o изменама и допунама Закона о средствима за заштиту биља.

 Одбор је одлучио да предложи Народној скупштини да одбије следеће амандмане:

- на члан 1. који је поднела народна посланица Вјерица Радета;

- на члан 1. који је поднела народна посланица Наташа Јовановић;

- на члан 1. који је поднело народни посланик Срето Перић;

- на члан 3. који је поднео народни посланик Никола Савић;

- на члан 3. који је поднео народни посланик Миљан Дамјановић;

- на члан 8. који је поднео народни посланик Зоран Деспотовић;

- на члан 31. који је поднео народни посланик Томислав Љубеновић;

- на члан 31. који је поднео народни посланик Александар Шешељ;

- на члан 40. који је поднела народна посланица Ружица Николић.

 За известиоца Одбора на седници Народне скупштине одређен је Маријан Ристичевић, председник Одбора.

 Четврта тачка дневног реда - Разматрање Предлога закона о изменама и допунама Закона о здрављу биља, који је поднела Влада (број 321-3543/18 од 20. новембра 2018. године), у појединостима.

Председник Одбора отворио је претрес у појединостима и констатовао да је на Предлог закона о изменама и допунама Закона о здрављу биља поднето 8 амандмана, а да Влада није прихватила ниједан.

Одбор је, на основу члана 156. став 3. Пословника Народне Скупштине, поднео Народној скупштини следећи

Извештај

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона o изменама и допунама Закона о здрављу биља.

 Одбор је одлучио да предложи Народној скупштини да одбије следеће амандмане:

- на члан 1. који је поднела народна посланица Вјерица Радета;

- на члан 2. који је поднела народна посланица Марина Ристић;

- на члан 8. који је поднела народна посланица Наташа Јовановић;

- на члан 15. који је поднео народни посланик Дубравко Бојић;

- на члан 34. који је поднела народна посланица Мирослава Станковић-Ђуричић;

- на члан 45. који је поднео народни посланик Филип Стојановић;

- на члан 45. који је поднео народни посланик Миљан Дамјановић;

- на члан 52. који је поднео народни посланик Милорад Мирчић.

 За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 11,20 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Бранка Златовић Маријан Ристичевић